 Dịka ala Nigeria na-agba mbọ ma na-ejikere ịmalite kwụba ndị ọrụ oyibo ụgwọ ọnwa opekata mpe ọhụụ, aka na-achị steeti Anambra bụ gọvanọ Willie Obianọ ekwela nkwà na ya ga-abụ gọvanọ mbụ nala Nigeria ga-ebu ụzọ màlite ịkwụ ya bụ ụgwọ ngwa ngwa e binyere aka na ya.  Gọvanọ Obianọ kwuputara nke a oge ya na ndị ọrụ oyibo nụlọ ọrụ dị iche iche na steeti ahụ zùtere nisi ụlọ ọrụ Jerome Udọjị dị nAwka bụ isi obodo steeti ahụ. O mere ka a mara ezi mbọ ọchịchị ya gbagoro na njikere ọ dị ịga nihu nịkwalite ọdịmma na ezi obibi ndụ ndị ọrụ na steeti ahụ, dịka o si eme kemgbe ọ batara nọkwa ọchịchị, ma bụrụkwa nke o kwuru na ya na-eme site na nkwàdo na ezi mmekọrịta dị netiti ndị omebe iwu steeti ahụ.Nịgbakwàsà ụkwụ na nke ahụ, ọ gara nihu mekwa ka a mara na ya ezutela ma nwee mkparịta ụka, ya na ndị isi òtù jikọtara ndị ọrụ oyibo steeti ahụ bànyere ihe dị iche iche na-akpà ndị ụrọ na steeti ahụ, ma nọrọkwazie ebe ahụ kwuwaa hoohaa nihu ndị ọrụ ahụ na Anambra ga-abụ steeti mbụ nala Nigeria ga-akwụ ụgwọ ọnwa opekata mpe ahụ bụ Minimum Wage, ngwa ngwa e kpebìrì ma kwekọrịta ka a kwụbazie ya.Ọ sị na ya ga-emezùputakwa nkwekọrịta niile ahụ ha mere ngwa ngwa ọ malitere kwụba ụgwọ ọnwa ọhụụ ahụ. O kwuru ya bụ ụgwọ ọnwa ọhụụ ga-eme ka e nwee mmakwasa nke ihe karịrị otu ìjèrí Naịra na ụma anọ nọnụ ego steeti ahụ na-akwụ ndị ọrụ ya, ma kwuo na na-agbanyeghị na nke ahụ abụghị ihe dị mfe, na ya ga-akwụ ya, nihi ezi mmasị ahụ o nwere ịkwàlite ọdịmma ndị ọrụ na ya bụ steeti.Ọ chetakwazịịrị ndị ọrụ ahụ na nimezùputa ihe niile ndị a, e kwesiri ka e nwee ezi mmekọrịta netiti ndị ụlọ ọgbakọ omebe iwu na isi ọchịchị steeti ahụ, dịka e nwere ugbu a, iji hụ na ha ga na-akwàdo amụmà iwu, amụmà ego ọrụ na ezi atụmatụ ndị ọzọ dị iche iche a tụpụtara. Nihi ya, ọ kpọkuzịrị ma dụọ ndị ọrụ niile ahụ na ụmụafọ Anambra nizugbe ka ha pụta nìgwè, kwàdo ma tụnyere ndị niile ji aha otu ndọrọ ndọrọ ọchịchị All Progressive Grand Alliance APGA apụta ịzọ ọkwa ụlọ omebe iwu steeti ahụ, iji mee ka ya bụ ezi ebumnobi bụrụ nke pụtara ihè, gaa nihu ma dịkwa ọkpụtọrọkpụ. 